Държавен вестник, бр. 55, 2019 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  55
на електронните съобщения в България, с цел 
създаване на благоприятни условия за развитие 
на бизнес отношения.
3. БРЕКЗИТ (BREXIT)
Периодът на настоящата политика в областта 
на електронните съобщения се характеризира 
с много сложна политическа и външноиконо-
мическа обстановка във връзка с напускането 
на Обединеното кралство, като това е едно от 
най-сериозните изпитания пред ЕС от периода 
на неговото създаване. От гледна точка на елек-
тронните съобщения след напускането на ЕС 
Обединеното кралство ще спре прилагането на 
законодателството на Съюза и ще се третира 
като „трета държава“.
Най-съществено значение това може да окаже 
върху правилата за роуминга, като операторите 
от Обединеното кралство и ЕС ще могат да 
налагат различни цени, предмет на свободно 
търговско договаряне между тях, от регулира-
ните за роуминг услуги (гласови повиквания, 
кратки текстови съобщения и данни), като това 
може да доведе до увеличаване на тарифите на 
дребно за роуминг услуги. 
В допълнение новите максимални цени на 
международните фиксирани и мобилни гласови 
повиквания и текстови съобщения в рамките на 
ЕС, които влизат в сила от 15 май 2019 г., няма 
да се прилагат задължително за международните 
комуникации между ЕС и Обединеното кралство.
Предвид сложната ситуация относно изли-
зането на Обединеното кралство от ЕС и очак-
ваните икономически въздействия от това Ми-
нистерството на транспорта, информационните 
технологии и съобщенията, със съдействието на 
националния регулаторен орган, ще насърчава 
доброволното сътрудничество между операто-
рите с цел да се избегнат негативни последици 
за българските граждани. За целта гражданите 
ще бъдат своевременно информирани за настъ-
пилите промени и очакваните ефекти от тях.
IX. ВЗАИМОДЕЙСТВИЕ С НЕПРАВИТЕЛ-
СТВЕНИТЕ ОРГАНИЗАЦИИ
От съществено значение при провеждането 
на политиката в областта на електронните съ-
общения е партньорството с неправителствени 
структури, браншови и бизнес организации, 
работещи в сектора на електронните съобще-
ния, организации, защитаващи интересите на 
потребителите, научните и академичните среди 
с оглед стимулиране на сътрудничеството, обмен 
на информация, идеи и получаване на обратна 
връзка от сектора. 
Неправителствените организации заемат все 
по-активна роля в оформянето на цялостната 
политика на сектора. Те са особено важни в 
процеса на законодателна дейност, като ин-
формацията, получена от тях за практическите 
аспекти от прилагането на конкретни правила, е 
от съществено значение за подготовката на наци-
оналните позиции, тяхната защита и последващо-
то въвеждане в националното законодателство. 
Това взаимодействие оказва положителен ефект 
при отчитането на националните особености и 
адаптирането на регулаторните правила.
С цел защита на правата на потребителите в 
областта на електронните съобщения ще продъл-
жи активното взаимодействие с гражданските 
организации – федерации, асоциации, съвети и 
комисии, ангажирани с тази дейност.
X. ДЕЙНОСТИ ЗА ИЗПЪЛНЕНИЕ НА ПО-
ЛИТИКАТА
С оглед постигане на поставените цели на 
политиката, вземайки под внимание разгледаните 
в настоящия документ въпроси в областта на 
електронните съобщения, в следващия четири-
годишен период 2019 – 2022 г. следва да бъдат 
предприети следните действия за създаване на 
подходящи условия за развитие на сектора:
· привеждане на действащото законодателство 
в съответствие с новата регулаторна рамка на 
ЕС в областта на електронните съобщения от 
2018 г. в срока, предвиден за транспониране на 
директивата;
· привеждане на Общите изисквания и из-
дадените разрешения за ползване на ограничен 
ресурс в съответствие със законодателството, но 
не по-късно от 21 декември 2020 г.;
· улесняване на използването на радио-
честотния спектър, като се сведе регулаторната 
намеса до минимално необходимата и се огра-
ничи предоставянето на индивидуални права за 
ползване на спектър в радиочестотни ленти, в 
които това е възможно;
· повишаване на ефективността при управле-
нието и използването на радиочестотния спектър, 
увеличаване в максимална степен на ползата за 
потребителите и насърчаване на конкуренцията;
· предоставяне на възможност на предприе-
мачи, изследователи и разработчици да тестват 
нови безжични технологии, бързо и на ниска 
цена, в най-различни честотни ленти, чрез из-
даване на временни разрешения;
· извършване на контрол от страна на КРС 
на действителното използване на радиочестотите 
и радиочестотните ленти, както и проучване на 
възможностите за насърчаване на споделеното 
ползване на радиочестотния спектър;
· предприемане на действия за хармонизирано 
използване на радиочестотен спектър в обхвати 
3.6 GHz и 700 MHz, следвайки приетите от ЕК 
решения в тези обхвати;
· създаване на условия за насърчаване на 
търсенето и предоставянето на честотен ресурс 
за развитие на конкурентен съобщителен пазар 
предвид наличието на свободен радиочестотен 
спектър в обхвати 1.5 GHz, 2 GHz, 2.6 GHz, 
3.6 GHz и 26 GHz;
· осигуряване на ефективно използване на 
радиочестотния спектър в обхват 1800 MHz;
· осигуряване на ефективно използване на 
свободния честотен ресурс от 2х15 MHz (FDD) 
в обхват 2 GHz за разширяване, модернизиране 
и развитие на електронната съобщителна мре-
жа на предприятия, заявили желание за това, 
при условие че са използвали ефективно вече 
предоставения им индивидуално определен 
ограничен ресурс;
· предприемане на всички подходящи мерки 
за реорганизиране и разрешаване ползването на 
достатъчно големи блокове честотен ресурс от